
uncris 


Există viaţă în 
alte lumi. 
Dar nu este extraterestră. 
Suntem noi privind înapoi din viitor. 


~1~ 


Valea Neanderthal, Germania 
Anul 48.000 î.e.n. 


Drun era ametit, pielea din partea de sus a corpului era 
jupuită si sângera pe unde fusese arsă. Durerea era ca nici o alta 
pe care o mai avusese vreodată în trudnica si lunga sa viață de 
treizeci de ani. 

Avea nevoie de odihnă - trebuia să se ascundă - si trebuia 
să găsească Peștera Spiritelor. Zile întregi, el și tribul său știau de 
venirea unor străini ciudaţi pe teritoriul lor. Își îndemnase 
oamenii să-i ignore și să aștepte până ce vor pleca mai departe, 
așa cum o mai făcuseră de multe ori mai înainte. Dar Orlac cel 
furios, a reușit să-i convingă pe tinerii războinici să le jefuiască 
bunurile și să facă așa încât toate celelalte triburi să afle că acest 
pământ aparține lui Urdan. 

Drun s-a împotrivit, dar nimeni nu a mai ascultat pe vechea 
căpetenie. Acum Orlak ducea lancea de conducător. Numai vocea 
sa mai era ascultată. 

S-au furișat aproape de străini, la fel ca de oricare alt vânat. 
Erau doar doi, mici și slabi. Ar fi trebuit să fie ușor - două 
omoruri rapide, după mintea lui Orlak. 

Primul a fost Orlak, ca întotdeauna, conducându-și tribul 
într-o năvală cu strigăte care i-au surprins pe cei doi vizitatori. Au 
aruncat sulițele în trupul alb al unuia, făcându-l să cadă la 
picioarele lor. Dar celălalt a fost iute și nu a fugit cum se 
așteptau. A întors spre ei un fel de unealtă mică care a strălucit în 
mâna sa. Imediat, cea mai mare parte a războinicilor au fost 
învăluiți de flăcări și lumină. 

Drun a gemut la amintirea durerii produse de razele 
arzătoare —- a fost ca și cum s-ar fi uitat direct la marele bulgăre 
de foc arzător de pe cer. Încă îl mai dureau ochii. Orlak a fost din 
nou primul. Pur și simplu a dispărut în razele de lumină care s- 
au revărsat din mâna străinului. Mulţi dintre Urdan au ars 
împreună cu noua lor căpetenie, urletele de frică fiind curmate pe 
măsură ce se transformau în cenușă. Drun a scăpat fiind parţial 
acoperit de trupul unuia dintre tineri. Chiar și așa, dogoarea a 
fost cumplită și i-a ars adânc carnea. 


Bătrânul războinic, abia mai tinandu-se pe picioare, a 
văzut, în sfârșit, refugiul căutat. Era grota adâncă pe care o 
foloseau ca să prindă spiritele animalelor pe care voiau să le 
vâneze pictându-le imaginile. Chiar și Drun a desenat bizoni, 
bivoli Și cea mai mare pradă dintre toate, uriașul mamut. 

S-a târât în adânc și, cu preţiosul obiect pe care încă îl mai 
ținea strâns în mână, s-a lăsat să cadă lângă peretele peșterii. S-a 
schimonosit când un alt val de durere i-a străbătut trupul. Câteva 
clipe a respirat adânc, încercând să se așeze într-o poziţie mai 
confortabilă și și-a sprijinit capul de stânca udă și rece. A ciulit 
urechea încercând să audă zgomotele unor urmăritori, sau al 
vreunui animal care-și făcuse bârlogul în adâncul grotei. Nimic nu 
întrerupea susurul continuu al apei. 

Drun a deschis pumnul ca să se uite la obiectul misterios. 
Atunci căzuse chiar lângă vizitatorul prăbușit la pământ... și 
dincolo de el zăcea lucrul acesta frumos și strălucitor, tare ca o 
piatră, dar necrezut de șlefuit și neted. Acum, că îl privea 
îndeaproape, putea vedea că înăuntrul lui era ceva strălucitor. 
Ceva ca focul. 

L-a ţinut în palma deschisă, apăsând și mângâindu-l cu 
degetul bont. Instantaneu o rază de lumină a ţâșnit din capătul 
mai subțiat, lovind tavanul peșterii. Au căzut pietre, s-a ridicat 
praful, iar slaba urmă de lumină ce se strecura din exterior a 
dispărut. 

Drun a tipat, strângând în mână obiectul. Înainte ca praful 
să se așeze, a Știut că e prins în capcană. A tipat din nou, dar 
ecoul vocii sale era absolut. Era îngropat aici. A început să 
plângă; îi părea rău pentru sine însuși, pentru fraţii săi războinici 
morți. Și îi părea rău pentru că n-a fost destul de tare ca să-l 
oprească pe Orlak să se războiască cu vizitatorii străini. 

S-a culcat pe spate, fără să-i pese că apa picura pe părul lui 
încâlcit. Drun a închis ochii și și-a lăsat mintea să hălăduiască, 
să-l ducă departe de întuneric și durere. Visa la tinerețea sa, la 
femeia lui, la vânătoarea din zilele calde și însorite de primăvară. 
Răsuflă adânc, adânc, pentru ultima oară. 

Apa continua să picure peste el. 


~2~ 


Valea Neanderthal, Germania 
in Prezent 


— E ceva acolo. 

Klaus Hofman a luminat cu lanterna peretele grotei, 
mișcând-o încet înainte și înapoi, pentru ca raza să cadă din 
unghiuri diferite. A simţit, decât auzit, cum Doris s-a târât mai 
aproape. O pufnitură în întuneric l-a făcut să înțeleagă că 
dezinteresul ei era maxim. 

— Uite, Uite! 

A tras-o de mânecă și, în timp ce se ghemuia să-i facă loc, a 
împins-o înainte. 

— Ou! 

Doris și-a retras braţul din strânsoarea lui. Crezuse că 
prietena sa a fost măcar puţin interesată să intre în peșteră. De 
atâtea ori în ultimele luni păruse ca vrăjită de poveștile sale 
despre aventurile speologice. Poate că interesul ei a fost doar de 
fatadă, sau poate era interesată doar de povești cu peșteri, 
intratul efectiv în subteran fiind cu totul altceva. 

— Nu văd nimic. E prea întuneric — spuse ea privind 
departe, în interiorul grotei. 

Klaus a mormăit iritat și a tras-o din nou de mânecă. 

— Aici... nu te uita la stâncă, uite-te în ea. E depunere de 
calcar prin evaporarea apei... e cețos, dar încă se poate vedea prin 
el. 

Ea și-a îndoit braţele, s-a întins înainte și a dat capul pe 
spate. Dar după câteva secunde a dat încet din cap. 

— Nu, nimic. 

Klaus a gemut frustrat, apoi i-a venit o idee. A scos din 
jachetă sticla sa de apă, a deschis-o și a stropit lichidul pe 
peretele grotei. Calcarul neted a început să strălucească precum 
ceara. S-a așezat în fund, zâmbind. 

— Este nevoie a zeci de mii de ani de picurare a apei ca să 
acopere ceva cu particule micro-minerale care se întăresc într-un 
strat translucid. Este echivalentul geologic al capturării insectelor 
în rășină. 

Flaus a schimbat din nou unghiul razei de lumină. 

— Mda, pot vedea în interior — hmm - chestia asta e 
ciudată. 

Doris a strâmbat din nas, dar s-a ghemuit în spatele lui. 


— Mi se pare ceva minunat. 

Klaus a mai stropit puțină apă. 

— Este un om? Pare oarecum deformat. 

Doris s-a ridicat în picioare, dar și-a orientat și ea lumina 
lanternei spre piatra udă. 

— Vrei să spui că a fost. Nu, nu cred că e deformat. 
Judecând după grosimea stratului de acoperire, aș zice că se află 
aici de cel puţin 40.000 ani, poate chiar 60.000. 

Klaus s-a întins aproape să atingă cu nasul suprafaţa 
netedă a pietrei. 

— Nu e deformat mai degrabă e un proto-uman... probabil 
un neanderthal. 

A luminat cu lanterna pereții și tavanul peșterii apoi faţa lui 
Doris. 

— Gaura prin care am intrat a deschis peștera cu numai 
câteva zile în urmă și până acum, serviciile de urgenţă i-au ţinut 
pe toți la distanță. Probabil suntem primii oameni care punem 
piciorul aici după zeci de mii de ani. 

Și-a ridicat sprâncenele teatral, dar ea a dat doar din cap 
fără entuziasm. 

Klaus a ridicat din umeri, încă simțind fiorul de emoție. S-a 
dat iar aproape, inhalând mirosul pietrei vechi. Din spatele lui s-a 
auzit un pocnet metalic, urmat de o scânteie de lumină. 

— Doris... te tii de glume... fumezi?! 

Ea l-a pironit cu ţigara întinsă precum un mic pistol 
strălucitor. 

— Sunt agitată. Ştii că fumez când sunt agitată. Sunt 
agitată, înfrigurată, înfometată... Si excitată. 

Și-a ridicat nasul în aer, dar îl privea cu coada ochiului. 
Klaus a pufnit. Știa că atunci când își ridică nasul cârn înseamnă 
că dorește ceva de la el. În mod normal, ea obținea ceea ce dorea, 
dar de data aceasta, atenția lui rămânea concentrată deasupra 
șoldurilor ei. 

— Tu fumezi când ești nervoasă, fericită, pilită, tristă... 
recunoaște Doris, tu fumezi tot timpul. Arată niţel respect; 
probabil că în grota asta n-au mai intrat oameni de vreo 50.000 
ani... Și n-ai vrea să nu mai scuturi scrumul peste tot? 

— Și tu ești fumător, domnule cel-mai-tare-din-parcare. De 
altfel, cine se poate plânge... el? 


Aràtá cu degetul spre silueta prinsă în piatră; și-a pus 
tigara între buze și a aruncat o privire la ceasul antiacvatic Seiko 
de la încheietura mâinii. 

Klaus a ignorat-o, uitându-se din nou la trupul încastrat. 

— Poate... și doar ca idee, ar putea fi o ea. Trebuie să 
săpăm - pare a fi foarte veche, iar dacă este o fosilă bine 
prezervată, așa cum cred eu, ar putea valora câteva mii. lar fumul 
s-ar putea să o afecteze. 

— Câteva mil. 

Klaus o auzi repetând încetișor cuvântul, apoi a auzit 
zgomotul făcut de picior râcâind ceva pe solul peșterii. 

— Sigur, colecționarii plătesc o avere pentru așa ceva. Ar 
plăti chiar și numai bucățele din asta. Trebuie să aducem niște 
scule și să tăiem înainte ca și altcineva să găsească grota asta. 

Doris s-a înghesuit în spatele lui. 

— Bună ideea, — apoi arătă spre ceva anume - uite, cred că 
acolo, înăuntru, este o lumină. 

— Hmm, e probabil o reflexie, sau un opal. L-ar putea face 
încă și mai valoros. 


Noul Berlin, Euronesia 


Anul 50.000 e.n. 


— Haide, haide, haide! 

Jax lovea în spinarea fiecărui soldat în timp ce aceștia 
treceau alergând pe lângă el - douăzeci dintre cei mai buni — 
selecționați genetic pentru a fi luptători profesioniști, solizi, duri Și 
fără frică. Curăţitori de zonă, commando, terminatori, puteau f 
numiți în toate felurile, dar ei își executau misiunea; cu cât mai 
grea si mai dură, cu atât mai bine. Jax avea pregătită chermeza 
sa războinică, iar ei erau gata să tăbăcească niște cururi. 

Portalul a pâlpâit în timp ce ei se aliniau pe o latură, 
așteptând inspecția finală. Armuri nanometrice ce acoperea 
mușchii tari ca fierul, bombe cu fuziune, săgeți magnetice ucigașe 
Și pistoale laser cu destulă putere încât să prăjească un întreg 


cvartal de oras. A înaintat în lungul liniei, dând din cap către 
fiecare. Toţi își ţineau privirea drept înainte. Și-a strâns pumnii, 
apoi s-a întors cu faţa către ei. 

— Noi suntem ciocanul, iar ei sunt nicovala. Când noi lovim, 
ei cad. Noi nu vom cădea... nu putem să cădem. 

Și-a ridicat pumnul în aer și bărbia spre înainte. 

— Tot ce întâlnim... moare! 

Jax dădu să plece, dar s-a oprit. S-a întors înapoi Și a urlat: 

— NU... VĂ... AUD! 

Ca un singur om, întreaga unitate și-a strigat răspunsul: 

— Tot ce întâlnim, moare! 

Comandantul unităţii zâmbi fără veselie. 

— Al dracului de adevărat! 

Apoi se întoarse către portalul strălucitor. 

— Hai să prăjim niște Gimpi! 

Cu spatele spre ei, a așteptat ca portalul să se deschidă pe 
deplin și să se autoseteze. Zona în care urmau să pătrundă era 
periculoasă. Gimpii au evoluat, s-au schimbat, au devenit mai 
isteți și mult mai mortali. 

Jax era ofițer superior aflat la comanda unei unități-de- 
curăţire de elită și era neînfricat. Știa că oamenii lui l-ar fi urmat 
Și în iad dacă trebuia... și asta era bine, pentru că acolo unde se 
duceau erau diavoli. Gimpi, monștri preistorici de necrezut. 

A inspirat adânc și a rememorat modul cum au ajuns în 
această situație. Buzele au schițat un blestem tăcut; blestemații 
de ofițeri știinţifici și abordarea lor lipsită de voință în toate 
domeniile. Îi făceau scârbă recomandările lor către nivelele de 
comandă: nu trebuie să luăm Curăţitori în salturi; Gimpii se tem 
de noi mai mult decât ne temem noi de ei; trebuie să întindem 
mâna în semn de pace. Ha! se gândi cu oarecare motivare, întinde 
mâna în semn de pace Si e ca Şi pierdută. Așa cum o pățise 
unitatea științifică... iarăși. 

A pufnit atunci când și-a verificat bateriile pistolului-laser!. 
Gilbred, viermele ăsta, și colegul său atoateștiitor Hndoy... acum 
decedat. A rememorat scuzele firave invocate de unul dintre 
oameni întors din expediţie și care tremura ca frunza. 

Își privi cronometrul. Sincronizatoarele portalului au 
identificat destinaţia și a început numărătoarea inversă. 


! În textul original: burner — arzător. 


320....29... 28... 27... 

Au fost în multe misiuni. Au incendiat, interogat și torturat 
în timp ce-și croiau drum printr-o grămadă de găuri de iad 
primordiale până ce au ajuns la acest stadiu. Acum, totul fusese 
dat peste cap în această ultimă zonă de salt. 

În așteptarea stabilizării portalului, și-a lăsat mintea să 
rătăcească prin evenimentele din ultimele zile. La Gilbred și la 
prima sa reîntoarcere. 


# # # 


Jax a răcnit în fața ofițerului științific. 

— L-ai pierdut, fir-ai al dracu’? Ați fost atacați de Gimpi, i- 
ati lăsat să se strecoare până lângă voi și l-au ucis cu sulița pe 
camaradul tău. Si i-ai mai lăsat să-i ia Si nenorocitul de pistol- 
laser? 

Făcu câțiva pasi, cu fălcile inclestate, după care s-a întors 
înapoi. 

— Mi-ai bătut la cap soldații să nu calce nici măcar pe un 
gândac, dar în panica oarbă ce te-a cuprins ai prăjit zece Gimpi. 
Ai idee ce fel de probleme va provoca acest fapt? Ei? 

Gilbred a scâncit ceva neinteligibil. Jax a trecut pe lângă 
ofiterul științific, cu buzele strânse de furie. S-a oprit în spatele 
său Și s-a aplecat până ce aproape i-a atins ceafa. 

— Dacă i-ai lăsat trupul acolo, să fiu al naibii dacă n-am să 
mă asigur că vei petrece o săptămână în camera durerii... sub 
supravegherea mea personală. 

Jax Și-a îndreptat ţinuta, cu mâinile la spate și bărbia 
ridicată. 

— Oare de ce voi tipii de la științific aveți impresia că știți 
cum e mai bine? 

Gilbert a dat din cap. 

— Știam că gimpii sunt în zonă, dar mai înainte fuseseră 
atât de docili... nu ne-am gândit că... 

Vocea sa, deja cu note înalte și potopită de frică, s-a rupt 
când Jax s-a întors, cu chipul brăzdat de cutele adânci ale unei 
încruntări teribile. 

Gilbert a plecat capul, dar Jax a zâmbit și l-a bătut pe 
umăr. 


— Nu te-ai gândit. Nu-ţi fă griji. Asta e treaba noastră... și 
de acea vă spunem că trebuie să vă insotim în fiecare salt. Dar voi 
știți mai bine, a mârâit. Da, voi, tipii deștepţi, știți întotdeauna ce 
e mai bine. 

Gilbert a ridicat capul. 

— Vă pot arăta unde... 

Vocea lui Jax a detunat atât de tare încât Gilbert aproape că 
a căzut în scaun. 

— Leagă dracului cățeaua! Ai făcut destule! 

Apoi răsuflă zgomotos. 

— Pistoalele-laser nu se corodează, erodează sau defectează 
— așa le-am proiectat noi. Scula asta va fi operațională timp de in 
sfert de milion de ani. 

Oftă punându-și ambele mâini pe umerii înguști ai lui 
Gilbred, și se aplecă aproape de urechea lui. 

— Ai idee ce se va întâmpla dacă Gimpii capătă această 
tehnologie? Data viitoare când vom ateriza peste ei ne vor prăji. 

Jax s-a îndepărtat de el, apoi l-a ocolit, venind în fața sa. 

— Trebuie să-l găsim. 

Se opri, uitându-se la omul ce tremura. 

— Tu trebuie să-l găsești. Nu ne putem întoarce de două ori 
în aceeași zonă, deci tu trebuie să localizezi urmele radiației de 
xenon ale pistolului-laser și apoi să o urmezi înapoi până la locul 
Și timpul evenimentului. Dă-mi un loc și o dată, și-l vom recupera 
noi singuri. 

Vocea lui Jax deveni catifelată. 

— Totuși, te avertizez. Asigură-te că ești precis. Deschiderea 
acestor portaluri costă o mică avere, așa că ar fi bine să-l găsim 
înainte ca să afle generalul... sau totul o să se spargă în capul 
tău. 


# # # 


Cronometrul a indicat cá urme ale radiatiei unice au apàrut 
la multe milenii după ce Gilbred și-a pierdut arma, Și într-un timp 
care le era potrivnic pentru vizitare. lar ca o complicatie, existau 
mai multe urme de radiaţii. Cine știe cum, pistolul-laser a 
contaminat obiectele din jurul său cu particule de xenon, iar 
acum acestea erau risipite pe o arie largă.. Jax și echipa sa a 
trebuit să verifice fiecare blestemăție în parte. 


Echipa sa de Curățire era una bună - dură si brutală, toți 
soldați profesioniști ai saltului în zonă. Jax știa că era necesar să 
fie așa. Venirea în acest tip de zonă nu era recomandată. Era prea 
periculos. Gimpii evoluaseră o inteligență de bază, o istețime de 
vânători care se adăuga puterii lor musculare monstruoase. 

Jax a trecut primul prin portal. A pășit în spațiul întunecat, 
amintindu-și în ultima clipă să-și coboare viziera. Aerul era viciat, 
iar gazele i-ar fi terminat repede plămânii. Numai giganticii Gimpi, 
cu primitivele alea respiratorii enorme, puteau absorbi amestecul 
primordial de gaze. 

Privi în jur. Atât de al dracului de mare, se gândi. Chiar 
dacă era un războinic veteran tăbăcit în lupte, aceste creaturi îl 
speriau teribil. Fiecare era de trei ori mai înalt decât cel mai înalt 
om, Și majoritatea Gimpilor îi puteau sfâșia pur și simplu în 
bucăţi. 

Jax Și-a rotit degetul prin aer și toată echipa a început 
cercetările. Existau vestigii de radiaţii familiare, dar slabe - 
pistolul-laser a fost aici. Echipa sa a efectuat examinările, au 
sondat și a cercetat peste tot de-a latul spațiului unde fusese 
detectată urma inițială. 

Le-a luat doar câteva minute ca să se întoarcă. Nimic la 
contactul vizual, nimic pe scanere. Arcad, liderul echipei de 
Curăţitori, a ridicat din umeri. 

— Aici nu e nimic. Se poate să fi fost cândva, dar nu acum. 
Ce vrei să facem? 

Jax a meditat un moment. 

— Extindeţi zona de căutare. Dacă nu e aici, vreau să știu 
ce s-a întâmplat cu el. Să facem o cercetare rapidă în zonele 
exterioare. 

— În zonele exterioare? s-a mirat Arcad. Sunt indicaţii că-s 
locuite. 

— Asa este soldat... și de aceea suntem plătiţi atât de bine. 

Jax se apropie de intrarea spaţiului larg și încremeni, 
ridicând o mână la auzul unui sunet din exterior. Atât el cât și 
echipa stăteau nemiscati. 

Arcad s-a dat mai aproape. 

— Mergem sau nu? 

Privi peste umăr la portalul ce licărea în întunecimea din 
spatele lor. 


Jax ţinea mana sus și aștepta ascultând. Puse urechea la 
intrare, apoi a dat din cap. 

— Nimic. 

Apoi se întoarse pe jumătate către adjunctul său. 

— Nici mie nu-mi place, dar am venit aici ca să facem o 
treabă. Așa că... o facem. 

Trase spre el de bariera masivă. S-a deschis cu ușurință, 
doar cu un ușor vaier de protest. Jax a trecut primul urmat de 
restul echipe. El era cel mai experimentat Curăţitor din Euronesia 
Și imediat ce s-a orientat singur a știut că acolo era pericol. Mai 
degrabă a simţit decât văzut Gimpul care a apărut lângă el. 
Sunetul care a izbucnit din întuneric i-a făcut pe toți să-și 
acopere urechile și să fugă. Fălcile bestiei enorme erau deschise, 
un cerc aproape perfect, cu colți uriași prin care se strecura 
urletul care îi izbise precum o forţă fizică. 

Când Gimpul și-a ridicat braţul colosal, Jax nu a așteptat 
să vadă dacă ţinea ceva periculos, ci și-a ridicat pistolul-laser, 
setat pe rază largă și a tras. Bestia s-a cutremurat o clipă sau 
două atunci când l-a lovit raza, răcnetul lui terifiant încetând 
odată ce s-a dezintegrat. 

— Fir'ar dracu'al dracului! 

N-a avut de ales. Fuseseră reticenți referitor la eliminarea 
Gimpilor din această zonă datorită legăturilor lor sociale strânse. 
Acum era prea târziu. 

— Trebuie să ne mișcăm rapid. Faceţi-mi o căutare 
amănunţită, și hai să ne cărăm naibii de-aici. 

Se burzului. Cretinii de acasă ar face bine să-i găsească 
data viitoare zona corectă, altfel el personal îi va da ca haleală 
Gimpilor. 

Le-a trebuit doar câteva minute ca să confirme că nu era 
nici o urmă a pistolului-laser lipsă. Jax și-a adunat echipa înapoi 
la portal, aruncând o ultimă privire prinprejur. Închise intrarea, 
după ce s-a asigurat că nu a lăsat în urmă nici o urmă a echipei 
sale. Celelalte creaturi vor găsi destul de repede rămășițele bestiei 
gigantice, dar atât timp cât echipa nu se mai afla acolo, Gimpii nu 
vor avea nici un indiciu. Primitivi, se gândi. Dar nici pistolul-laser. 
Risipă aiurea de timp. A pășit înapoi prin portalul sclipitor care s- 
a închis imediat în urma sa. Împrejurimile s-au liniștit repede, iar 
liniștea s-a reinstaurat. 


Berlin, Germania 
In prezent 


Monroe isi bàu berea si se uitá la Raptor, adjunctul sáu la 
comandà, cum il dobora pe individ peste genunchi, coloana 
vertebrală pocnindu-i ca o creangă de copac, Şi-i lasă trupul 
cuprins de convulsii să alunece pe podea. Monroe știa că lui 
Raptor puțin îi păsa dacă oponentul său nu va mai merge 
niciodată, sau dacă va muri chiar acum la picioarele sale. De 
altfel, nici Monroe nu-și bătea capul cu această problemă. 

Adversarul lui Raptor a fost masiv, musculos și știa să dea 
un pumn. Probabil că la vremea sa câștigase destule încăierări. În 
clipa când Monroe și Raptor au intrat pe ușă, imbecilul s-a holbat 
la ei măsurându-i, apoi, spre deliciul amicilor lui de pileală, s-a 
proptit în fața lor. Monroe i-a spus să facă pași, dar țărănoiul nu 
Și-a băgat minţile-n cap. Raptor, care se afla chiar în fata 
acestuia, i-a plasat un upercut distrugător sub bărbie... și așa s-a 
terminat ultima greșeală a musculosului. 

Monroe a rânjit dând din cap, cu ochii la Raptor care stătea 
înfipt ca un colos, privind în jurul barului —- părul scurt, blond, 
ochi de un albastru pal și atât de luminoși încât păreau 
extratereștri. Amândoi aveau 1,90 m și erau solizi precum fierul 
datorită antrenamentului din forțele speciale. Dar, în timp ce 
Monroe era atletic, cu membre lungi, Raptor era un buldozer 
uman. Apoi, Monroe a întors capul spre cei din bar. Nimeni nu se 
uita la cei doi oameni. Violenţa brutală dar eficientă a lui Raptor îi 
făcuseră invizibili. 

Buzunarul lui Monroe a bâzâit, făcându-l să se încrunte. 
Primea extrem de rar un apel în timpul liber. El și echipa sa 
aparțineau unei unități militare interne numită simplu Apărarea. 
Acţionau numai la ordinele emise de câţiva generali, și a 
președintelui însuși — ei nu existau până ce nu era nevoie de ei. 
Scoase aparatul din buzunar. Se gândi că se-ntâmplă ceva 
important. Citi mesajul: POSIBILĂ INCURSIUNE NT. 

NT. 

Non Terestră. 


Pocni din degete si se îndreptă spre ușă. Raptor l-a urmat, 
dar s-a oprit la ușă și privi înapoi. Nimeni nu a ridicat privirea, de 
parcă băutura din paharele lor era cel mai important lucru din 
lume. 


# # # 


— Numele victimei este Doris Sömmer - cel puțin noi 
credem că este ea. 

Sergent Artur Amos îl conducea pe detectivul șef Ed Heisen 
de la Kripo - Kriminalpolizei — prin holul apartamentului 
întunecos si infect. 

— Pe baza datelor de pe permisul de conducere, avem o 
femeie de 26 ani, aproximativ 1,70 înălțime. Dar... amprentele 
sunt distruse, greutatea este necunoscută, culoarea părului si a 
ochilor de asemenea necunoscute. 

— Necunoscute? Parcă am înțeles că ai un cadavru. 

Heisen l-a urmat pe polițistul mai în vârstă, închizând 
parțial ochii în încercarea de a-și adapta vederea la 
semiobscuritate. 

Amos s-a Întors pe jumătate si a ridicat din umeri. 

— Mda. 

La înmânat lui Heisen o foaie de hârtie ce conținea câteva 
informații de bază Si o copie a permisului de conducere al fetei. 
Fotografia mică arăta o tânără în formă uitându-se drept în 
aparatul foto. 

— Alte urme? a întrebat Heisen citind pagina. 

— Cu milioanele, a replicat un polițist màáruntel1. 

Amos s-a oprit lângă usa ce dădea într-o cameră inundată 
de lumina lămpilor de halogen si cu câteva siluete in costume 
biohazard albe. Apoi a continuat să citească din carnetul său. 

— Urma unei benzi metalice pe cel de-al patrulea deget 
indică o posibilă logodnă, dar diamantul a dispărut si mai sunt 
dovezi că ea se afla împreună cu cineva. Așa că încă mai căutăm 
urme. 

A pufnit, dându-se deoparte. 

— Și... mda, și noi am crezut că avem și un cadavru, arătă 
Amos cu pixul. 


Heisen a trecut pe lângă el și a privit în jos. Pe mochetă era 
o formă din cenușă, aproape prea perfectă în detalii. Nu știa ce să 
facă: să râdă sau să fugă țipând, afară din cameră. 

— Cristoase! Ce-au folosit, flacără de acetilenă? 

Trupul, sau cea ce fusese cândva un trup, era doar un strat 
subţire de cenușă gri-maronie de forma unui corp ce ţinea o mână 
ridicată, fie încercând să pareze o lovitură, fie apărându-și ochii 
de ceva. 

Amos a arătat din nou cu pixul. 

— N-avem nici o idee ce a putut provoca așa ceva. Dar 
indiferent ce... a fost a dracului de fierbinte. Credem că inelul... 

Se aplecă înainte, arătând o zonă întunecată la capătul 
startului de cenușă de pe mochetă 

— ...a avut un diamant. Bine, asta credem noi că a fost, 
pentru că băieții de la laborator îmi spun că acolo este o mică 
urmă de cenușă de carbon mineralizat mai densă decât restul. 

Amos îl privi pe Heisen. 

— Ai idee ce temperatură e necesară pentru a provoca 
arderea unui diamant? 

— Nici măcar nu Ştiam că pot arde. 

— Nici eu, dar am aflat. În mod normal este nevoie de circa 
1.500“ C. Dar asta trebuie să fi fost chiar mai mare și mai rapidă, 
pentru că dacă îl încălzești prea încet pe cel-mai-bun-prieten-al- 
fetelor, acesta explodează. 

— Incredibil. 

Heisen se lăsă pe vine alături de Amos. 

Polițistul arătă cu pixul prin încăpere. 

— Acesta-i un nimic; aruncă o privire, detectivule. Nimic 
altceva nu e ars. Temperatura ridicată a fost doar aici, chiar pe ea 
Și doar pe ea, timp de câteva secunde, după care —- miraculos - a 
dispărut. 

Heisen a mormăit privind în sus — tavanul nu era afectat. 

— Bine, nu a fost un aruncător de flăcări. Ar fi ars plasticul 
de deasupra, sau ar fi lăsat măcar o urmă extrem de vizibilă. 

Pufni pe nări. Era un miros ciudat, dar nu duhoarea grasă 
care era de așteptat când un cadavru a fost ars. Mai văzuse 
oameni arși Și era o realitate că John sau Jane” Doe conţineau un 
procentaj substanţial de grăsime, mai mare în cazul femeilor. 


? John Doe / Jane Doe — nume uzuale pentru desemnarea victimelor neidentificate. 


Chiar și o femeie sănătoasă, atletică, tot avea cam 10% grăsime 
corporală - acărei ardere ar fi trebuit să umple camera cu fum 
gras și mireasmă de porc prăjit. În loc de așa ceva, nu era nimic 
decât un puternic miros metalic. 

Heisen și-a tuguiat buzele gândindu-se o clipă, apoi a 
pocnit din degete. 

— Microunde. 

— Ha? se uită Amos la el ca și cum tocmai ar fi început să 
vorbească în altă limbă. 

— Microunde. Ştii, ca cele din cuptorul cu microunde. Am 
citit că militarii lucrează la un fel de dispozitiv care transmite 
unde care să prăjească de la interior spre exterior, lăsând clădirile 
intacte. 

Expresia lui Amos nu s-a relaxat, dar a clătinat din cap cu o 
juma’ de grad și a ridicat o sprânceană. 

— Radiaţii? Niste căcaturi de mi-cro-unde de-ale Armatei? 
Asta e deductția ta, detectivule? 

Heisen ridică ușor din umeri. 

— De ce nu? 

Dar nu credea cu adevărat în această ipoteză. Citise și că 
aceste dispozitive erau de mărimea unui frigider profesional — ceva 
ce nu prea putea fi cărat până la etajul întâi al unui bloc de 
locuinţe de închiriat, folosit la arderea unei tinere, Si apoi scos pe 
furiș sub poala hainei pe ușa din spate. 

Când Amos s-a întors să vorbească cu doi polițiști în 
uniformă, Heisen s-a uitat din nou la silueta de pe jos, încercând 
să-și imagineze cum stătea fata înainte de a cădea sau de a fi 
trântită la podea. Un braț era ridicat, ca și cum l-ar fi avut peste 
față în momentul morții, încercând poate să se apere de ceea ce a 
ucis-o. 

Heisen a încercat să se răsucească el însuşi în poziția 
corectă. Cu picioarele depărtate, un braţ depărtat și celălalt peste 
față. Privi către o ușă aflată ce da în partea cealaltă a 
apartamentului. Deci ea a stat cu fața către acea încăpere. 
Indiferent ce a ucis-o, de acolo a venit. Usa era închisă. 

Un brânci din spate era cât p-aici să-l trântească la podea. 
Se întoarse... ca să vadă cum năvălesc în cameră Şase indivizi 
masivi, echipați în combinezoane negre - cinci bărbați și o femeie, 
cu niște fețe atât de dure încât puteau indoi o ușă de otel. 


Unul a început să dea ordine calm si, imediat, grupul s-a 
răspândit, unii cu niște aparate ciudate, restul apropiindu-se de 
băieții în costume hazmat cărora le luară rapoartele din mâini. 
Heisen a observat armele puternice din tocurile de la coapsă. 

— Hei, da” voi cine mama dracului sunteţi? se năpusti Amos 
dând din mâini și flancat de doi polițiști tineri. Bătrânul polițist 1- 
a înhăţat de braţ pe unul dintre oameni. Reacția a fost imediată și 
îngrijorătoare — ca un fulger. Mâna lui Amos a fost apucată cu 
duritate și răsucită. Acesta a ţipat, iar cei doi polițiști au dat să 
scoată armele. Însă, înainte de a apuca măcar să pună mâna pe 
ele, cinci arme erau aţintite asupra lor. Tinerii au încremenit; în 
spatele lor, tehnicienii erau nemișcatți. Ochii tuturor s-au 
îndreptat spre Amos. 

Heisen a recunoscut armele — Heckler & Koch USP Tactical. 
Ceea ce i-a atras atenția a fost gura ţevii cu profil poligonal și 
dispozitive de ochire mai înalte pentru a permite utilizarea 
amortizorului. Aveau si montură pentru aparatul de ochire cu 
laser — aceasta nu era dotarea standard, nici măcar pentru 
Kommando Spezialkrăfte:. 

— Dă-i drumul, a ordonat încet liderul. 

Amos a fost eliberat și-și freca mâna uitându-se ca și cum 
nu se putea hotări dacă să plece sau să-și scoată arma. Liderul, 
singurul care nici nu s-a obosit să-și scoată arma, a atins ceva 
din ureche și a spus câteva cuvinte. Telefonul poliţistului a 
început să sune. 

— Răspunde, i-a spus lui Amos. 

Heisen se uita cum Amos, ţinându-și ochii pe tipul solid, şi- 
a scos telefonul și l-a dus la ureche. 

— Amos, Și a ascultat cu sprâncenele încruntate. 

Apoi l-a închis și s-a întors spre oamenii lui. 

— Calm; a fost șeful. De fapt, cel din vârful ierarhiei. 

Ase întoarse frecându-și bărbia. 

— Să-i lăsăm pe acești... agenţi... să arunce o privire... și să 
le acordăm tot ajutorul de care au nevoie. 

Apoi s-a întors cu fața spre cel despre care presupunea că 
este la comandă. 


°? KSK Kommando Spezialkrăfte — unitate de elită/forțe speciale militare din Bundeswehr 
(Armata Germană). 


— Cum te numesti? l-a întrebat Amos cu bărbia-n piept, 
așteptând. 

Dar a fost împins deoparte, iar „agenții” și-au văzut de 
treaba lor. Heisen s-a dat aproape de Amos. 

— Cine dracu sunt ăștia? 

— De la Apărare, a ridicat din umeri Amos si a dat să plece. 

— Cum? Ce Apărare — Armata, Marina, Spezialkrăjte, 
Securitatea Naţională, cine? se propti Heisen în fața lui Amos. 

Acesta a făcut un semn cu mâna către agenți. 

— N-ai decât să afli. 

Heisen își afișă cel mai dezarmant zâmbet al său și se 
apropie de femeie. 

— Salut, sunt... 

— Fuck off! 

— Mulţumesc. 

Se dădu lângă perete, hotărându-se să privească doar. Se 
părea că cei de la Apărare nu voiau să-i împărtășească nimic. Mai 
putea încerca, poate cerșind vreo informație, sau își putea face 
singur treaba. Se îndepărtă de zid, știind că are la dispoziție doar 
câteva minute înainte ca tipii, cine or fi ei, să-i dea pe toţi afară. 
Dacă voia răspunsuri, trebuia să le obţină singur... repede. 

Trecu pe lângă cei de la criminalistică care, în genunchi, 
cercetau Și ridicau fragmente minuscule de dovezi de pe mochetă. 
Din mers, a luat o mănușă de plastic din una dintre cutiile lor, 
fără să și-o pună pe mână. Se apropie de ușa închisă către care 
victima dezintegrată stătea cu fața și i-a încercat mânerul. 
Încuiată. 

Din spatele său, Amos a confirmat ceea ce acum era 
evident. 

— Încuiată și blocată de tot, la fel ca și ușa din partea 
cealaltă - încă nu am intrat înăuntru pentru că proprietarul nu 
are cheie. Așteptăm să vină un lăcătuș. Și, înainte ca să întrebi, 
am introdus deja o cameră tv flexibilă, dar n-am văzut nimic. Așa 
că... așteptăm. 

Heisen a făcut un pas înapoi, s-a uitat în jurul camerei 
vechi, apoi a pipăit deasupra tocului ușii. 

— Am făcut deja asta, spuse Amos. Blocată și nici o cheie 
ascunsă. Ar fi fost prea ușor, nu-i așa? 

— Poate că-i încuiată din interior? i se adresă Heisen peste 
umăr. Mulțam, Amos; încerc Și pe partea cealaltă. 


N-a mai așteptat replica, și s-a strecurat pe lângă poliţist 
într-un hol îngust, pe care a înaintat până ce a ajuns la o ușă 
presupusă a fi ieșirea din spate a camerei în care tocmai a 
încercat să intre. Folosind din nou mănușa, a încercat mânerul — 
se mișca, dar ușa rămânea blocată. Cercetă canaturile — de data 
aceasta păreau mai slăbite — lemnul era vechi și afectat de igrasie. 

Heisen a introdu-s mâna sub haină, a desfăcut curelușa de 
la tocul armei Și Și-a lipit urechea de ușă. Deși Amos îi spusese că 
au verificat interiorul cu o cameră video flexibilă, el știa din 
experienţă că dacă cineva voia să se ascundă, se putea piti chiar 
Și într-o nenorocită de valiză. 

Heisen și-a lăsat revolverul să-i atârne sub braț și și-a 
proptit umărul în ușă. Un picior l-a sprijinit pe peretele opus al 
holului și a împins din ce în ce mai tare până ce lemnul a pârâit 
ușor când zăvor broaștei a ieșit din locașul său aflat în cavitatea 
putredă. A deschis încet ușa și a pășit înăuntru. Simti din nou 
mirosul acela ciudat, dat mai puternic - ca la un scurt-circuit 
electric. În minte i-a venit imediat cuvântul ozon. 

Se feri repede din dreptul cadrului luminos al ușii — cea mai 
bună poziție care te făcea o ţintă ușoară. A așteptat ca ochii săi 
se adapteze la întuneric, și, treptat, a descoperit grămezile de 
haine murdare, ambalaje de alimente și alte gunoaie de felul 
acesta. Singurul sunet care se auzea provenea de la echipa de 
specialiști aflați de cealaltă parte a ușii. 

Heisen a rămas nemișcat, rotindu-și doar privirea prin 
cameră. Lângă perete era o pereche de adidași noi, cu niște șosete 
curate în ei — care făceau notă discordantă cu harababura mizeră 
din jur. Pe o masă erau un lănțișor de aur cu medalion, un 
portofel Yves Saint Laurent deschis și cu câteva carduri în el, un 
ceas de mână acvatic Seiko, foarte scump. Deci nu a fost un hot. 
Doar dacă nu cumva ceea ce a luat era ceva complet diferit. 

Heisen privi în jur, mormăind. Ceva nu se potrivea. Întreg 
blocul de apartamente de închiriat nu era decât un fel de budă 
mirositoare. Imaginea fetei, drăguță, sănătoasă, adidașii scumpi și 
obiectele personale — pur Și simplu nu se potriveau. 

Într-un târziu, Heisen a înaintat spre mijlocul camerei și și- 
a pus pistolul la loc în toc. Ce nu era în regulă în această 
imagine? Își țuguie buza de jos și se întoarse încet într-un cerc 
complet. Nu se afla de mult timp în apartament, dar îi era evident 
faptul că locul nu a fost răscolit. Deci, cine a ucis-o pe Sâmmer 


au găsit ceea ce voiau, sau obiectivul a fost chiar fata - un 
asasinat la comandă. 

Heisen oftă ducându-și mâinile la gură. Dau, a treia 
variantă, era un fel de fenomen natural ciudat - poate un fulger 
globular? Pufni ușor după care și-a pus mănușa. Cu două degete 
a ridicat portofelul, cercetând cu atenţie conținutul. Nici o 
chitanță, hârtiuţă, sau măcar un bilet de autobuz... dar plin cu 
bani gheaţă. Se gândi că este portofelul unui fugar. 

A deschis unul dintre compartimente din care a scos 
fotografia fetei stând lângă un tânăr zâmbitor ce avea în mână un 
craniu maroniu vechi. Ea avea o expresie ușor plictisită, și ținea 
un fel de stilou ciudat cu aspect metalic. Întoarse fotografia pe 
spate. Scrise mărunt erau doar trei cuvinte: Eu și Klaus. Acum 
avea și un nume pentru acest tânăr. 

— Klaus, mda? Măi copii, ce-aţi găsit voi doi? 

O mai studie câteva clipe, după care a strecurat-o în 
buzunar și a continuat să cerceteze Si celelalte compartimente — 
toate erau goale. 

Heisen a adulmecat din nou - ozon. Ozon, pișat, chiștoace 
vechi, pileală și sex. Aici nu era Club Med și categoric nu era un 
loc în care te așteptai să găsești o tânără drăguță cu adidași noi și 
scumpi, purtând un Seiko pentru scufundări. Din puţinele 
informații oferite de Amos, ea venise aici acum o lună Și și-a plătit 
chiria în avans și cu bani gheață. În asemenea locuri, cei care 
veneau aici erau târfe, dealeri de droguri, sau se ascundeau. Nu 
se stătea pentru atmosferă sau pentru bucatele restaurantului 
local. 

S-a uitat din nou la fața zâmbitoare din fotografie — în nici 
un caz fetele tinere din familii bune nu veneau aici ca să fie 
incinerate într-o micro-ardere la 2.000 °. Mai degrabă, veneau ca 
să se întâlnească cu iubiții pe care nu-i acceptau părinții lor 
conservatori... sau ca să se ascundă. Își frecă bărbia. Un portofel 
de fugar, se gândi iarăși. Dar fugind de cine? 

A apăsat întrerupătorul, dar becul nu s-a aprins - era 
înnegrit în interior. Privind către ușa în spatele căreia lucrau 
Amos Și echipa sa, nu a zărit nici o cheie în broască. Lao 
cercetare mai îndeaproape, a putut vedea că mecanismul este 
sudat. Se încruntă. Cine o fi ieșit din camera aceasta ca să o 
termine pe Doris și apoi să o incinereze, s-a întors după aceea 
înăuntru, Și s-a asigurat că ușa rămâne închisă. 


Heisen a privit în jur; oricine o fi fost, a ieșit de aici, s-a 
întors înapoi aici... și a rămas aici. Se întoarse încet, cu pistolul 
Glock în mâna lăsată în jos pe lângă corp. 

Unde mama dracu’ ești? se întrebă. 

Mai rămăsese doar un loc în care să se uite. Păși cu 
repeziciune spre dulapul de lângă perete, cu arma ridicată. 
Întinse mâna către mâner. Imaginea siluetei de cenușă pe podea i- 
a fulgerat prin minte, dar s-a străduit să-și controleze respirația. 

Unu-doi-trei; a deschis brusc ușa, și imediat ceva a căzut 
peste el. L-a lovit cu Glock-ul în timp ce se proptea cu un umăr 
spre agresor, inima galopându-i nebunește în piept. Într-o clipă a 
fost în gardă, ochind cu ambele mâini pe armă. Câmpul vizual îi 
era îngustat și concentrat ca un laser pe grămada din fața sa. 

— Băga-te-aș în mă-ta! 

Răsuflă adânc, râzând încetișor. 

— O nenorocită de haină. 

Și-a pus pistolul în toc, ușurat că nu a tras. Își putea 
imagina faţa lui Amos când polițiștii ar fi năvălit aici ca să vadă 
doar că el tocmai împușcase un rahat de haină de ploaie din 
plastic. 

Heisen Și-a ridicat ochii către dulapul gol ca să continue 
cercetarea. Primul lucru pe care l-a observat a fost că placa de 
lemn din spate era înnegrită. Îmbrăcămintea încadra interiorul ca 
și cum fusese deja trasă spre laterale. Heisen s-a apropiat si a 
pipăit spatele mobilei — era pârlită, dar solidă. A împins-o — nu era 
un perete fals sau culisant. 

Ridică una dintre jachete și văzu că-i lipsește o bună bucată 
dintr-o parte. Ce mama dracu? O apropie mai mult de ochi - era 
pârlită, ca și cum una dintre mâneci fusese tăiată cu un cutit 
înroșit în foc. A răsucit-o în mâini - cealaltă parte era neatinsă. 
Luă o bluză din partea opusă dulapului - același lucru, dar la 
mâneca opusă - încălzită, dar nu cu flacără - cauterizată. Se 
aplecă să cerceteze podeaua dulapului - nici o urmă de cenușă. 
Mânecile și materialul tăiate erau... dispărute. A pus la loc bluza 
Și s-a dat înapoi, din nou cu mâinile în șolduri. Zona înnegrită 
avea formă ovală, cam de 1 m înălțime și acum putea vedea că 
acolo unde acest oval și hainele se suprapuneau, mânecile și 
restul de material pur și simplu dispăruse. 

— Să fiu al naibii dacă pricep ceva, spuse încet în 
întunericul din interior. 


Își scoase mănușa de pe mână și o puse în buzunar. Da, 
trebuia să afle cine erau fata și misteriosul bărbat. Acum avea 
măcar un nume și o față, un punct de plecare. 

Heisen s-a oprit la ușă, privind înapoi. Din acest unghi, 
ovalul întunecat din dulap părea alungit în profunzime... aproape 
ca un tunel. 


# # # 


Monroe isi supraveghea echipa cum se mişcă precum o 
ceată de rechini care-și căutau prada. Echipa sa de Apărare nu 
coopera cu poliția, sau cu orice alt departament al legii. Cu ce se 
luptau ei de obicei, nu respecta regulile, asa cà nu o făceau nici 
ei. 

Monroe privea prin cameră, observând pe oricine si orice. 
Agenţii săi, Harper și Felzig erau ghemuiti lângă silueta de 
cenușă, făcând fotografii digitale, luând probe și parametri, iar 
după câteva minute, agentul Carter a venit lângă el, dându-se mai 
aproape, cu o cutie mică în mână. 

— Ce-ai găsit, Carter? a întrebat Monroe. 

Carter a ridicat micul ecran iluminat. 

— Ciudat; avem urme extrem de ridicate de radiații gamma, 
aproape de nivelul periculos. Si alte urme de fond pe care nu le 
pot identifica. 

Făcu semn către usa încuiată. 

— lar punctul focal este acolo. 

— Păi, hai să aruncăm o privire înăuntru. 

— Lăcătușul vine imediat, spuse Amos din spatele său. 

La ușă, Monroe nu s-a oprit, ci doar a ridicat unul dintre 
bocanci Și a lovit. Ușa veche s-a prăvălit spre interior. Rămase în 
cadrul ei, plimbându-și doar ochii prin spaţiul gol. În spatele său, 
agenții luaseră poziţii, cu armele ridicate, ațintite spre interior. 

— Liber! 

A pășit în interior, urmat de Benson, Carter cu aparatul său 
Și Raptor cu arma asupra întunericului. S-au împrăștiat repede, 
profesional, prin cameră. Prima verificare a fost pentru a 
descoperi pe oricine sau orice ar fi încercat să se ascundă. Apoi 
au trecut la o cercetare mai aprofundată - în căutare de urme și 
indicii. 


Monroe se opri în fata dulapului cu ochii la ovalul înnegrit. 
Carter, lângă el, și-a ridicat aparatul. 

— Aici indicaţiile depășesc scala. 

Bătu cu degetele în zona arsă. 

— Solid. 

În spatele său apăru și Raptor. Deși era un tip atât de 
masiv, se mișca pe nesimţite. 

— Vreți să vă spun cu ce mă gândesc că seamănă chestia 
asta? 

Monroe răsuflă adânc. 

— Nu-i nevoie. 

Apoi i se adresă lui Carter. 

— Du înregistrările la bază. Vreau să știu ce-i cu semnătura 
de radiaţii necunoscute. Și mai vreau să știu cum pot fi depistate. 

— O luăm din loc, a ordonat Monroe. Am ratat distracţia. Să 
încercăm să fim pe fază la următoarea. 

La ușă s-a oprit, adresându-i lui Amos un fel de salut. 

— Mulţumesc pentru cooperare. 

— Ca și cum aș fi avut de ales, a pufnit bătrânul poliţai 
după ce Monroe a ieșit din cameră. 


~5~ 


Vocea generalului a detunat în marea sală. Ofițerii superiori 
Și liderii echipelor de Curățitori stăteau cu ochii plecați, privindu- 
si mâinile inclestate de pe marginea mesei. 

— Fiecare călătorie în zonă ne costă aproape un trilion de 
euroyuani. 

Își mută privirea de la Gilbred la Jax. 

— lar voi doi faceți să crească acest cost de zece ori mai 
mult. 

Generalul păși încet prin spatele rândului de scaune și oftă. 

— Da, asta se dovedește a fi cu adevărat o zi de tot rahatu”. 

A continuat să înainteze câțiva pași, după care s-a oprit în 
spatele lui Gilbred, care, simţindu-l aproape pe baştan, a înghițit 
în sec. Generalul se aplecă spre ofițerul științific. 

— Gilbred, nu-i așa? 

Generalul a rânjit ca un rechin și n-a așteptat răspunsul. 

— Tu și întreaga divizie științifică începeţi chiar de acum să 
localizaţi zone noi, mai bune. Pentru că, dacă vom continua să 
intrăm Și să ieşim din acest fel de zone, mai devreme sau mai 
târziu se va întâmpla ceva rău. Pentru că în această zonă, ei au 
devenit mai inteligenți, iar eu nu vreau ca vreunul dintre monștrii 
ăștia mari Și urâţi să afle cum poate să ne urmeze aici. 

Își îndreptă spatele, dar își mentinu o mână pe ceafa 
omului. 

— Deci, doar că să fiu clar. Mi se fâlfâie de tine, de divizia 
ta, Și de oricare din blestemata asta de sală. 

Generalul s-a îndepărtat de Gilbred și s-a întors spre Jax. 

— la o bombă de proximitate și, dacă nu poti pune mâna pe 
pistolul-laser pierdut, apropie-te cât de mult poti de el și distruge 
totul din jur. Te autorizez să folosești toate mijloacele ce ai la 
dispoziție pentru a recupera sau distruge dispozitivul. 

— Da, domnule - a răspuns Jax țeapăn. Cer permisiunea de 
a lua convertoare de limbaj pentru a-i interoga pe Gimpi. 

— Acord permisiunea. 

Își încrucișă brațele și-l privi pe Gilbred. 

— Rezolvaţi problema, IMEDIAT! Recuperare sau distrugere 
- alte opţiuni nu există. 

Jax s-a ridicat și s-a înclinat ușor. 

— Recuperare sau distrugere, da, domnule. 


Si interogarea Gimpilor autorizată. 
Asa mai merge! se gândi. 


~6~ 


Klaus Hoffman a mâzgălit nota cât de repede a putut, a 
îndoit-o Si a pus-o în cutie. Apoi a sigilat-o cu bandă adezivă, iar 
pe capac a scris un nume si o adresă. Termină treaba lipind mai 
multe timbre decât ar fi fost necesare. Se ridică, privind la numele 
scris. Singurul profesor pe care-l ascultase vreodată, Matt Kearns. 
Când era vorba de chestii vechi, Kearns părea să ştie totul despre 
orice. 

— Si fără nici o taxă - a chicotit cu o oarecare urmă de 
neliniște. Ultima mea faptă bună. 

Hoffman se uită la ceas, 4:30 — trebuia să se întoarcă la 
Doris ca să verifice înainte de a se întuneca. Ea se va panica dacă 
nu-l va vedea înainte de căderea nopții. A fost ideea lui să se 
despartă, pentru că putea paria că ei caută un cuplu, iar dacă era 
nevoie, el se putea mișca mai repede singur. 

A sărit în picioare, s-a apropiat de ușă și și-a lipit urechea 
de ea, ascultând o secundă, după care a descuiat cu repeziciune 
cele câteva broaște. A deschis-o doar doi centimetri și privi prin 
crăpătură. Plănuise să alerge la cutia poștală, să arunce pachetul 
înăuntru Și să se întoarcă în 15 secunde. 

Se deschise o ușă de la capătul coridorului și doamna 
Silberman începu să apară la vedere — mare cât un cort, într-o 
rochie de bumbac, cu părul cret și cărunt, care cam avea nevoie 
de un spălat. Klaus a închis ușa Și s-a lipit de ea, surprins de cât 
de tare îi bătea inima... degeaba. 

Calm, calm. Data următoare ai să vezi spiriduși — își Sopti 
sieși. 

Râse din nou, în timp ce-și rotea privirea prin camera mică 
Și ponosită. Locul era o mizerie, dar nu conta. El și cu Doris se 
vor muta din nou până la sfârșitul săptămânii. După numai 
câteva zile Doris a spus că se simte ca și cum ar fi supravegheată. 
Întotdeauna era la fel — se auzeau șoapte din pereți, și era sigură 
că au fost montate microfoane în apartamentul ei. Klaus a oftat; o 
iubea, dar ea îl înnebunea, devenind cu fiecare zi tot mai 
paranoică - făcându-l și pe el să devină paranoic. Ultima picătură 


a fost când ea i-a spus că a văzut un spiriduș... nici mai mult, nici 
mai puţin decât un spiriduș, pentru numele lui Dumnezeu! 

Își privi din nou camera - toate ferestrele erau acoperite cu 
ziare, telefonul smuls din perete, prizele acoperite... chiar și gaura 
cheii fusese astupată. Ea e paranoică, dar eu sunt bine, a chicotit 
iarăși. 

Singurul său lux era un televizor antic care rămânea 
deschis zi Si noapte. Privi ecranul alb-negru pe care teletextul 
reda ultimele știrile despre victimele unui schimb de focuri, 
despre violența domestică și altele asemenea atacuri asupra 
amărâților vieţii. Dar următoarea știre despre o crimă ciudată a 
fost ca un duș rece - profesorul Julius Cohen, conducătorul 
departamentului de paleontologie al Universităţii din Tübingen, a 
fost victima unei execuții bizare. Rămășițele sale nu au fost încă 
identificate oficial și era de așteptat nici să nu fie posibil, dat fiind 
starea cadavrului. 

Klaus s-a apropiat de televizor ținând încă pachetul sub 
brat și s-a oprit ca în transă în fața ecranului. Partea finală a 
reportajului aproape că l-a făcut să se încovoaie. Aparenta ucidere 
a lui Cohen a ridicat la trei numărul crimelor bizare, pentru că se 
adăugau și profesorul Carl Ingram și Rudi Hokstetor ca victime 
ale aceluia pe care poliţia îl numea Ucigașul Incinerator. 

Klaus a rămas cu gura căscată. Îi cunoștea pe acești 
oameni, pe toți trei. Fiecăruia dintre ei le trimisese câte o piesă 
din scheletul fosil. S-a așezat în fotoliu și și-a prins capul în 
mâini. El a provocat asta? Era vina sa că ei erau morți? Exista 
cineva care ucidea pe oricine atingea oasele? Știa că scheletul 
complet era valoros, dar nu credea că merita să se ucidă oameni 
pentru el. A pus cutia jos Si s-a îndepărtat de ea. 

Gândește, gândește! Se învârtea agitat prin camera mică. 
Trebuie să ies! Tocmai începuse să-și pună în buzunare portofelul, 
telefonul și cheile când o bătaie în ușă aproape că l-a făcut să 
tipe. Și-a pus repede palma peste gură și a ascultat. 

Ciocănitura s-a repetat. 

— Klaus? Salut Klaus, ești acolo? Timmy Boy a scăpat iar 
din colivie și am nevoie de ajutorul tău. Klaus? 

Oh, fir-ar să fie! A răsuflat adânc. Bătrâna doamnă 
Silberman și papagalul ei îl vor omori. Faci și tu un bine o dată și 
te trezești un fel de fiu adoptat... unul care trebuie să facă de 
toate de la schimbarea unui bec ars la recapturarea papagalului 


idiot care știe mai multe șmecherii de evadare decât Houdini si 
are un cioc suficient de ascuţit cât să taie degetele. 

Klaus stătea nemișcat în locul und se afla, gândindu-se ce 
opțiuni are. Ar trebui să zbiere la babă și s-o trimită la toţi dracii? 
Asta ar fi un mesaj clar. A rânjit; noo, oricât ar fi vrut să-l lase-n 
pace, nu putea să se poarte ca un nenorocit. Se așeză ușor în 
scaun. Va aștepta până ce va bătrâna va pleca. Ciocăniturile au 
continuat. Își verifică ceasul din nou și se scărpină în cap, privind 
la ușă. 

Hai, madam Silberman, du-te acasă! 

El trebuia să se care neapărat de aici și s-o găsească pe 
Doris. Brusc a simţit un fior malefic legat de acest loc. 


aTe 


Heisen isi revedea notițele. În zilele următoare, au fost 
găsite mai multe trupuri — mai bine zis, mai multe urme de 
trupuri arse. Medicul legist susținea că e vorba de combustie 
spontană. Abuz de alcool, fulger globular, scurt circuit; toate erau 
invocate ca posibile cauze. Dar nici una dintre sugestii nu putea 
explica temperatura generată, localizarea absolută asupra 
victimei, nici cum putea sursa de căldură să se declanseze si apoi 
să dispară de parcă se acționa un simplu comutator. 

Era ceva ciudat si Heisen începea sà distingă un Şablon. Cu 
cât se apropiau de momentul când îl vor găsi pe puştiul ăsta, 
Klaus, cu atât urma de cenuşă a început să se ingroase. 
Coincidenţă, sau era o legătură? 

Heisen a urcat repede scările, ciocăni o dată în ușa 
deschisă, ţinând insigna-legitimaţie sus, apoi s-a îndreptat direct 
către locul unde Amos discuta cu alți în uniformă. 

— Hei, Amos; o zi frumoasă pentru un grătar, nu? 

Heisen a ridicat o sprânceană și a făcut cu ochiul, dar 
polițistul mai în vârstă, întors pe jumătate, i-a aruncat o privire ca 
și cum tocmai ar fi observat că a călcat într-un rahat de câine, și 
imediat a revenit să discute pe un ton scăzut cu colegii săi mai 
tineri. Heisen aștepta îmbufnat. 

În fine, Amos a terminat de dat instrucțiuni oamenilor săi și 
a revenit la el. 


— Adică tu ești deșteptul de la Kripo, da? spuse, în timp ce 
înainta încet. 

Heisen l-a urmat. 

— Hai, las-o jos! Eu doar... 

Amos se răsuci spre el, apropiindu-se. 

— Tu doar ce? Ascultă, Heisen, de ce nu taci dracului, și să 
vorbeşti doar dacă ai oarece răspunsuri pentru noi? Ştii din 
munca ta de detectiv. 

Ed Heisen s-a încruntat, surprins de animozitatea arătată 
de — de obicei - laconicul sergent. Probabil că tipul și-o luase de 
la șeful său. A ridicat mâinile. 

— OK, îmi pare rău! 

Heisen a arătat cu capul spre băieţii de la laborator care se 
mișcau în camera alăturată. 

— Ce-i acolo: alte corpuri carbonizate? 

Amos a strâns buzele, dar l-a dus pe detectiv în bucătărie. 
Heisen a simțit mirosul ce începea să-i devină familiar — ozon. 
Amos a arătat spre colț. 

— Cristoase, a dat înapoi Heisen. 

Trupul, sau ce a mai rămas din el, era întins pe podea — 
braţele și picioarele nu erau decât urme de cenușă, de la șolduri 
Și umeri, unde trupul era intact. Capul era încă atașat, dar oribil 
mutilat, un ochi, urechile și nasul fiind lipsă —- dar locurile rămase 
erau negre, cauterizate. Ca de obicei, nu era nici o urmă de sânge, 
ca Și cum ceva ar fi ars doar membrele și trăsăturile faciale. 

— Ei? Amos a pus un genunchi pe podea, și a arătat cu 
mâna asupra cadavrului. Haide, spune-mi ce crezi! 

Heisen s-a ghemuit lângă Amos ca să studieze femeia, sau 
ceea ce mai rămăsese din ea. Șaptezeci și ceva de ani, rochie 
ieftină din bumbac destul de murdară, nimic de valoare asupra ei. 
Părul era dezordonat și cărunt, Și ar fi avut nevoie să fie spălat. 
Dar faţa ei i-a atras atenţia —- chiar și cu un ochi, nasul și urechile 
lipsă, îi putea vedea amestecul de durere și spaimă rămas pe 
chip. 

— Tortură. 

— Isuse Cristoase! 


* Kripo — Kriminalpolizei — numele uzual pentru Departamentul Omucideri din cadrul 
Poliției Germane. 


Amos a tresărit la auzul vocii din spatele său. Heisen se 
întoarse și văzu un agent înalt îmbrăcat în negru. Privea ceea ce 
mai rămăsese din trupul bătrânei. Se ghemui lângă Amos, fără a- 
Și cere scuze că l-a speriat pe polițistul veteran. Amos a înghițit, a 
clătinat din cap, apoi s-a întors spre scena crimei. 

— Cine ești? a întrebat Heisen. 

— Zi-mi Monroe, a răspuns solidul, punându-și mâinile pe 
genunchi. În Irak, am pierdut un om într-o misiune. Când, în fine, 
l-am găsit... i-am recuperat cadavrul, toate oasele-i fuseseră 
rupte, începând cu degetele de la mâini și picioare, după care 
continuaseră încet spre șolduri și umeri. Trebuie să fi durat multe 
ceasuri... agonia. 

Heisen a mârâit. 

— Și eu am văzut de astea înainte — pe amărâții cu care se 
distrau bandele de traficanţi de droguri din Columbia. Treabă 
absolut bestială... mai ales când este aplicată unei femei bătrâne. 

Tipul cel solid l-a privit un moment, apoi s-a ridicat în 
picioare Și a strigat peste umăr: 

— Carter, avem un cadavru aici. 

— Stai niţel — Amos s-a încruntat și s-a întors cu fața la cei 
doi. Torturată? 

Arătă spre trupul parțial. 

— Agnes Silbermanm, 77 ani, cu artrită la ambele șolduri și 
diabet cronic. O amărâtă de pensionară care trăia singură. Cine 
mama dracu” a vrut să o tortureze? Ce naiba putea să aibă baba 
asta pentru ca alţii să vrea să-i ia? 

Heisen, încă ghemuit, se uita la aspectul curat și uscat al 
rănilor. 

— Ce avea? Poate că nu bani, poate că nimic... sau poate că 
avea informații. 

Alt agent — Heisen presupuse că e Carter - a intrat cu o 
trusă-servietă și imediat a început să probe de aer, să examineze 
cadavrul, chiar să preleveze fragmente de piele de pe linia unde 
era cauterizat brațul. Apoi a examinat podeaua de lângă corp, 
aplecându-se asupra unei urme presate în cenușa ce, mai înainte, 
fusese un picior. Se întoarse spre Monroe. 

— Avem ceva. 

A scos un mic flacon din trusă, l-a agitat, apoi a pulverizat 
ceva ce s-a transformat în spumă peste urma ușoară. După o 
secundă și-a schimbat culoarea și s-a aplatizat. A ridicat-o cu 


grijă și suflat peste excesul de cenușă. Carter s-a ridicat și i-a 
arătat-o lui Monroe. Amos și Heisen au încercat să vadă despre ce 
e vorba, dar Monroe, după ce s-a uitat la ea cu ochii îngustati, i-a 
înapoiat-o lui Carter cu ordinul: 

— Împacheteaz-o. 

Amos s-a uitat atent la obiectul pus într-un plic gol. 

— E o urmă de picior? 

Heisen a aprobat cu o înclinare a capului. 

— Asa pare... dacă ai fi înalt de un metru doar. 

— Un copil, poate? a presupus Amos, cu ochii pe plicul pe 
care Carter l-a pus în trusă și a luat-o cu el. 

Heisen a ridicat din umeri. 

— Sigur că da, de ce nu. Un puștan cu un laser. În ziua de 
azi poti lua tot felul de rahaturi de pe eBay. 

Monroe îi privi pe amândoi. 

— Boss. 

Capul lui Monroe a zvâcnit în direcția de unde s-a auzit 
vocea. 

— Mda. Termină treaba, îi spuse lui Carter și părăsi 
încăperea. 

Carter s-a lăsat din nou pe vine, învârtind prin jur o cutie 
mică. A apropiat-o de cadavrul dnei Silberman. Heisen a 
îngenuncheat lângă el. 

— Ciudat tot rahatul ăsta, nu? 

Carter a mormăit, cu ochii pe cutiuță. Heisen, care privea 
peste umărul său, s-a hotărât să-și încerce norocul. Cu o mișcare 
a capului, arătă spre cutie. 

— Niste valori cam neobișnuite pe scală. 

Carter a mormăit din nou, concentrat asupra ecranului 
luminat. 

— Ai dreptate. Dar cel puţin, am identificat ce este — xenon. 

— Xenon? Gazul ăla folosit în lămpile blitz? 

Carter a negat, dând din cap. 

— Nu acest tip. Acesta este 135. Xenonul normal este un 
gaz care se găsește în atmosfera terestră. Există vreo opt izotopi 
stabili și de cinci ori mai mulți instabili — chestii normale. Dar 135 
este diferit; nu se găsește în natură. Folosit drept combustibil în 
motoarele spațiale cu propulsie ionică, este un inhibitor de 
neutroni în reactoarele nucleare și un produs obișnuit în fisiunea 
nucleară. Nu, Xenon-135 n-ar trebui să se afle aici. 


Heisen s-a ridicat in picioare. 

— Cum spuneam; ciudat rahatu” ăsta. 

Heisen s-a întors spre Amos, l-a luat de braț și l-a scos din 
cameră. 

— Hei, te-ai uitat și prin celelalte apartamente? 

Amos a dat din cap. 

— Urma să o fac imediat. 

— Bine. Încă ceva; altceva ciudat p-aici? 

Amos se încruntă. 

— Urme de arsură prin locuri ciudate? a insistat Heisen. 

— A, da, în baie. Se pare că baba a ars ceva — un oval mare, 
negru, pe perete. 


# # # 


Monroe si Felzig se aflau în baie. Era o urmă de un metru, 
neagră, scorojită, pe peretele de sub chiuvetă. Felzig Şi-a ridicat 
sprâncenele la citind scala aparatului din mână. Monroe a 
răsuflat adânc. 

— Hai să ghicesc, radiația gamma iese din scală si apar 
urme semnificative de Xenon-135. 

Felzig a aprobat, Carter și Benson li s-au alăturat, iar 
Monroe l-a întrebat pe primul: 

— Ce ar fi putut provoca asa ceva? 

Carter a ridicat din umeri. 

— Avem tehnologie HEL montată pe distrugătoarele noastre. 
Aceste High Energy Lasers dezvoltă circa 100 Kw. La fel ca si 
laserele industriale, dar astea nu sunt portabile. În concluzie, 
habar nu avem despre ce e vorba. 


# # # 


În apartamentul din capătul holului, Heisen trecea repede 
dintr-o cameră în alta, oprindu-se într-una plină cu hârtie maro 
de împachetat si role de bandă adezivă. Peste resturile de pe masă 
erau un pachet netrimis. L-a răsucit pe partea cealaltă și a citit 
adresa - Profesor Matt Kearns. I-a rupt învelișul. 


— Alas, poor Yorick!” — ridică craniul maroniu în mâini, 
zâmbind. Îmi pare bine că, în sfârșit, ne-am întâlnit, fugitivule 
domn Klaus. 

Heisen a pus craniul jos și a scos din interiorul pachetului 
un plic adresat profesorului. L-a deschis, și a citit rapid. După o 
mică introducere, Klaus făcea o descriere a descoperirii sale — un 
schelet complet de neanderthalian, plus încă un obiect. Heisen s- 
a încruntat amintindu-și de fotografia lui Doris Sömmer ţinând în 
mână un mic dispozitiv. Alt obiect, hmm? 

S-a întors încet în mica încăpere. Pe peretele din fund era o 
urmă întunecată. Perdelele care atârnau alături fuseseră tăiate 
perfect după ovalul ars. Heisen privi iarăși la scrisoarea din mână. 
Era semnată ‘K, iar în josul paginii era un număr de telefon 
mobil. 

Și-a scos telefonul din buzunar și a apelat. S-a răspuns la 
prima sonerie. 

— Salut, Klaus. 


~8~ 


Lui Heisen i-a trebuit aproape o zi și o duzină de telefoane 
pentru a-l convinge pe tânăr că el chiar era cine spunea că este. 
În cele din urmă, a cedat... Si a vorbit. Pustiul părea că e panicat 
până la limita nebuniei, iar după ce a auzit de prietena sa, a fost 
cât p-aci să dispară definitiv. 

Heisen voia să se întâlnească cu Klaus. Stătea pe o bancă 
din parc, asteptand să-i sune telefonul. A ridicat privirea spre cer, 
la norii care se lungeau si se fragmentau, Si și-a concentrat 
gândurile, analizând ceea ce știa. Klaus și Doris au găsit ceva in 
Germania - un schelet de neanderthalian Si încă ceva, încă 
necunoscut. Pustiul nu i-a dat nici un detaliu prin telefon, dar a 
confirmat că au găsit ceva ciudat îngropat cu fosila — ceva ce n-ar 
fi trebuit să se afle acolo. 

Acum, fata era moartă, mulți dintre specialiştii cărora Klaus 
le-a trimis fragmente de schelet erau Si ei morți, vecina sa era 


° Alas, poor Yorick! — replică din celebrul monolog al lui Hamlet de William 
Shakespeare. 


moartă... Și încă într-un mod oribil. Era o trenă largă de o milă 
care ducea direct la Klaus Hoffman. 

Dacă cei din grup ar fi fost doar loviți în cap, sau 
înjunghiați, sau împușcați, Heisen ar fi concluzionat că s-a venit 
doar după schelet. O descoperire despre care un expert de muzeu 
a sugerat că putea valora o juma de milion. Bani nu glumă, mai 
ales dacă se lua în considerare că în aceste vremuri puteau fi 
găsiți destui amărâţi care să facă aceeași nenorocire doar pentru 
niște amarati de cincizeci de parai. 

Dar modul cum fuseseră executate crimele erau de 
necrezut. Specialiștii criminologi și medicul legist în raportul său 
au spus că incinerarea a atins temperaturi de peste 2.300%C. Iar 
concentrarea însemna că era vorba de un fel de laser de înaltă 
intensitate. Dar unul care nu lăsa reziduuri de ardere, ci doar o 
cauterizare precisă, curată. Nimeni n-avea habar ce tip de 
dispozitiv sau armă s-a folosit — nici măcar cei angrenaţi în 
activităţile de cercetare și dezvoltare a arsenalului militar. 

— Nu e din lumea noastră, a repetat încet Heisen. 

Tresări la sunetul soneriei telefonului din mâna sa. Shit! Îl 
duse rapid la ureche. 

— Detectiv Edward Heisen. 

Pauză. 

— Eu sunt. 

Heisen răsuflă ușurat la auzul vocii plină de frică a 
tânărului. 

— Salut Klaus. Ce mai faci? 

Câteva secunde de tăcere au urmat întrebării sale, iar 
Heisen a crezut că va închide telefonul. Dar s-a auzit o respiraţie 
profundă, un sunet de glas dres, apoi Klaus a revenit. 

— Nu prea bine. 

— Te putem ajuta, răspunse Heisen automat. 

— Pe dracu. Nimeni nu poate. Sunt niște ticăloși de omuleti 
pe urmele mele... care pot trece direct prin ziduri. 

Concentrat, Heisen a strâns mai tare telefonul. 

— Ce vrei să spui prin „omulețţi”? 

— Nu sunt nebun, spuse Klaus cu voce slabă. 

— Știu că nu ești. De fapt, te cred. Spune-mi unde ești, 
fiule. 

Heisen se surprinse țţinându-și răsuflarea. A urmat iar o 
tăcere lungă. 


— Strada Wilson... numărul 17, etajul trei, apartamentul 
3B. O clădire veche, din gresie. 

Heisen cunoștea zona, Și i-a spus-o. 

— Îmi trebuie 20 minute ca să ajung la tine. Stai înăuntru 
Și ţine ușa încuiată. 

— Mă iei la mișto? N-am să mai ies deloc pe-afară. 

Și Klaus a închis telefonul. 


Heisen s-a oprit un moment ca să examineze clădirea veche 
de pe strada Wilson. 

„Omuleţi” își spuse sieși în timp ce căuta orice indiciu 
ciudat la ferestrele etajului trei. Niste nenorociţi de ,omulet?'. 

Dacă ar fi auzit așa ceva într-o crâșmă irlandeză ar fi luat-o 
ca pe o glumă. Dar ciudatele găuri ovale arse, încă și mai ciudatul 
mod în care fuseseră uciși oamenii, iar urmele de pași mici lăsate 
prin cenușa doamnei Silberman - acele urme de pași perfecte și 
mici — nu s-a gândit nici o clipă că ar aparține unui copil. Erau 
prea înguste — ca ale unui adult, dar mult mai mic. Era ceva 
foarte serios, nicidecum o glumă. 

Omuleţi, pufni el. Omuleţi nenorociţi cu arme laser, care ne 
execută oamenii. Râse tare. Și chiar n-am băut nici un strop, Șefu.... 
pe bune. 

Iesi din mașină, își verifică pistolul, apoi urcă scările până 
la etajul trei, la apartamentul 3B. Heisen a ciocănit o dată și s-a 
dat deoparte imediat - obiceiurile vechi dispar greu, mai ales după 
ce ai văzut o jumătate de duzină de găuri apărând în tăblia ușii ca 
răspuns la replica „Deschideţi, Poliţia!”. 

Heisen a așteptat. Nici o mișcare în interior. 

— Cine e? s-a auzit o șoaptă din spatele ușii. 

Heisen continua să stea cu spatele lipit de perete. 

— Detectiv Heisen, Klaus. Lasă-mă să intru. 

— De unde să știu că ești tu? vocea lui Klaus era plină de 
frică. 

Heisen a mormăit, abia abținându-se să nu înjure. În 
schimb s-a hotărât să fie răbdător pentru că puștiul era încă 
înspăimântat. 

— Klaus, tocmai am vorbit la telefon acum 20 minute... — și 
cobori vocea —- despre omuleți. 


Zgomote de zăvor tras înapoi Si ceva precum bandă adezivă 
dezlipită din jurul canatului. Ușa s-a deschis puțin, cu lanțul de 
siguranță încă prins la locul lui. Un ochi l-a cercetat de sus până 
jos, apoi ușa s-a închis o secundă, pentru a se deschide larg 
imediat. 

Heisen s-a gândit că arată destul de mult a polițist pentru 
că a trecut testul. Păși înăuntru. Tânărul palid ce stătea în 
întuneric era îmbrăcat într-un tricou murdar, blugi și avea 
picioarele goale. Ochii erau încercănați — puștiul avea nevoie de o 
masă caldă și vreo săptămână de somn. 

Heisen l-a verificat rapid, din ochi, căutând eventuale arme 
— iar... vechile obiceiuri. Pufni pe nas; locul putea a corp nespălat, 
țigări şi mucegai. 

Klaus schiță un zâmbet. 

— Nu e mare lucru, dar e acasă. 

Heisen i-a întors zâmbetul dând din cap, lăsându-l pe puști 
să se relaxeze. 

Klaus a făcut semn către o masă din plastic și scaunele de 
lângă ea. 

— V-aș fi oferit ceva de băut, dar n-a mai rămas nimic. Am 
rămas fără mâncare acum câteva zile și mi-a fost prea frică să ies. 
Aà... Aveţi ceva? Adică, de mâncare - a întrebat Klaus. 

Heisen a negat dând din cap. 

— Doar niște gumă de mestecat. 

Klaus păru să se gândească câteva secunde, apoi a ridicat 
din umeri. 

— OK. 

Și a întins mâna. 

Heisen i-a dat pachetul, iar Klaus a îndesat câteva lame în 
gură, mestecând câteva clipe, după care înghiți tot. Apoi a făcut 
același lucru și cu restul de gume. 

Heisen s-a așezat. 

— Deci, îmi spui despre omuleți? 

Klaus a înghițit iar, respirând adânc, de parcă savura prima 
sa masă de după atâtea zile. S-a așezat greoi, ridicând ochii 
extenuati. 

— Mă caută. 

— Tu spui așa. Ce crezi că vor de la tine? 

— Ceea ce am găsit — răspunse Klaus letargic. 

Heisen ridică din umeri nedumerit. 


— Scheletul — neanderthalul - asta vor? 

— Nu, nu, nu cred. Adicà asa am crezut la inceput, dar nu 
e asa. Este vorba de ceea ce ţinea în mână blestematul de om al 
peșterii. 

Cotrobăi prin buzunar. 

— Asta... mă caută din cauza ăstuia. 

Puse pumnul pe masă, apoi deschise palma. 

Heisen se aplecă spre înainte. Semăna cu un stilou, cromat, 
lung de vreo 10 cm și cu o ușoară umflătură la un capăt. Privi 
atent. Parcă emana o strălucire din interior. 

— Încă mai funcționează. 

Klaus își umezi buzele. 

— Știu, dar e imposibil. Matricea în care am săpat ca să-l 
scoatem era veche de cel puţin 50.000 ani. Cine sau ce a pierdut 
acest obiect a făcut-o pe timpul când neanderthalienii vânau 
mamuti prin stepele germane. 

Gura i s-a chinuit câteva secunde până și-a găsit cuvintele. 

— Nu cred că vine din lumea noastră. 

Heisen s-a încruntat continuând să se uite la obiect. 

— Și acum îl vor înapoi. 

— Trebuie să scap de el. Ia-l dumneata - și Klaus îl împinse 
de-a latul mesei. 

Heisen n-a făcut nici o mișcare ca să-l atingă. 

— Ce face? 

Klaus a făcut ochii mari. 

— Habar nu am și mi se fâlfâie. 

Apoi se aplecă spre Heisen. 

— Știu... știu ce este... este o afurisită de baliză radio sau 
cam așa ceva. De asta reușesc ei să mă urmărească. 

S-a ridicat în picioare cu o mișcare atât de bruscă, încât 
scaunul s-a răsturnat pe podea. 

— Vreau doar să-l înapoiez și să-mi văd de viață. Dar 
omuleții ăștia apar din zid — pur și simplu pășesc afară din el. Am 
zbierat la ei și au părut să se sperie. Apoi am fugit în 
apartamentul doamnei Silberman. Eu... am sărit pe fereastra ei și 
am fugit și tot continui să fug. 

A înșfăcat obiectul ținându-l ridicat în mână. Dădea din cap 
cu ochii strâns închiși. 

— E... ea e bine? Doamna Silberman, vreau să spun. Am 
încercat să-i telefonez, dar a răspuns un polițai. 


Heisen continua să-l privească pe tânăr, fără să se 
grăbească să-i spună că a găsit-o pe bătrână torturată și ucisă. 

— Klaus, te vom duce într-o locaţie sigură. Vom pune pe 
cineva să cerceteze acest dispozitiv ca să afle exact ce este. 
Eventual să-și dea seama de ce-l vor atât de mult. 

Klaus scânci. 

— Locaţie sigură? Nu există așa ceva pentru omuleții ăștia. 
Nu ai fost atent la ce-am spus? Ciudatţii trec prin ziduri. Aș fi 
ultimul... 

— Te vom păzi 24/7. Îţi dau cuvântul meu. De altfel, odată 
ce nu mai e în posesia ta, probabil că nici nu vor mai avea de ce 
să te caute, nu-i așa? 

Heisen a așteptat câteva secunde. Putea vedea cum ticăia 
mintea tânărului. Apoi îi privi din nou chipul emaciat. 

— Un fapt e sigur, nu mai poti continua așa; în maximum o 
săptămână riști să mori de foame. 

Klaus a lăsat capul în mâini și Și-a frecat degetele prin 
părul murdar. 

— Poate că ar fi mai bine dacă aș muri. 

A oftat și s-a așezat la loc, având fața unui supraviețuitor 
dintr-un naufragiu. Heisen a observat că buzele lui Klaus erau 
atât de uscate încât se descuamau. Se ridică în picioare. 

— Rămâi aici, puștiule. Am să-și aduc niște apă. Apoi am să 
chem niște întăriri și te vom lua de aici. 

Îi zâmbi tânărului ghemuit. 

— Dar mai întâi, vreau să te vadă un doctor, OK? 

Klaus a aprobat, apoi și-a sprijinit din nou capul în mâini. 
Dispozitivul a rămas pe masă, lucind ușor. Klaus se uita la el 
parcă în transă. 

Heisen a împins ușa către mica bucătărie, și fluieră ușor la 
vederea stivei de veselă murdară. Mâncarea congelată mirosea ca 
o conductă de scurgere înfundată. Dar văzuse altele și mai și; un 
tip își înecase mata în chiuvetă, apoi s-a spânzurat. L-au găsit 
după o săptămână... și pe pisică. Între timp animalul se 
transformase într-un terci de felină, încât au avut nevoie de 
costume speciale HazMat ca să se poată apropia măcar. 

Heisen a presupus că nu erau căni curate, așa că a luat 
una care părea să aibă o cantitate mai mică de mizerie în ea, a 
clătit-o — deși se îndoia că o oarecare cantitate în plus de bacterii 
l-ar fi ucis pe puștan. Apoi a închis robinetul și a încremenit. 


Cadrul usii strálucea, iar mirosul de ozon umpluse aerul. Se 
holba, cuprins de confuzie o secundă sau două, cu cana pe 
jumătate plină încă în mână. O puse ușor pe chiuvetă, a traversat 
bucătăria și a crăpat puțin ușa. 

Klaus era în picioare cu brațele ridicate, ca și cum se preda 
cuiva. S-a bâlbâit o secundă, două, dând din cap, până ce l-a lovit 
o rază de lumină. Puștiul a strălucit o clipă, înainte de a cădea pe 
spate. Înainte chiar de a atinge podeaua, trupul i s-a transformat 
în cenușă. 

Fuck! Heisen a simţit un șoc trecându-i de la degetele de la 
picioare până la scalp. Și-a scos Gilockul, a inspirat adânc și a 
deschis larg ușa, după care sa aruncat imediat pe podea, 
înăuntru camerei Și s-a rostogolit în lateral. S-a ridicat repede, 
trăgând în ţinte multiple... și a ratat. 

Un fascicul auriu de lumină, venit de nicăieri, a tăiat prin 
umărul său, retezându-i brațul. Apoi, totul a luat-o razna. 

Monroe s-a ridicat primul. Apoi Raptor, Harper, Benson, 
Carter si Felzig au încremenit înapoia sa așteptând, concentrați 
asupra lui. Decuplaseră energia electrică, lăsând vechea casă de 
piatră în întuneric. Acum fiecare avea tras pe ochi câte un 
dispozitiv L-3 Warrior pentru vederea în infraroșu. Contururile 
erau clare în lumina verzuie a NVG. Erau ultimul răcnet în 
materie, cu două tuburi cu lentile orientate spre înainte, ceea ce 
le asigura percepţia de adâncime a unui vânător, în timp ce alte 
două tuburi orientate ușor spre laterale creșteau vederea 
periferică, permițându-i lui Monroe și echipei sale o mai mare 
viteză de mișcare în timpul unei misiuni OODA - Observe, Orient, 
Decide, Act. 

Monroe a arătat două degete echipei sale - Raptor s-a 
mișcat repede lipind o încărcătură pregătită pe ușă sub forma 
unui mare X. Apoi a atașat de canatul de sus un rulou argintiu 
care s-a desfășurat acoperind ușa - voiau ca întreaga ușă de lemn 
să fie spulberată, dar nu în calea lor, iar întreaga forță a exploziei 
să penetreze în cameră pentru a crea maximum de dezorientare. 
Felzig avea în mână un disc EMP ale cărui lumini cronometrau 
timpul până la explozie. Ambii agenți s-au poziționat la adăpost, 


de o parte si de alta a ușii. Monroe a ridicat o mână cu degetele 
răsfirate și îndoia câte unul la fiecare secundă. Când a ajuns la 
unu a semnalat asaltul. 

Raptor a declanșat încărcătura și ușa explodă spre interior. 
Monroe și cei cinci din echipă au năvălit prin ea, laserele de 
ochire fixând repede micile creaturi ca niște goblini răspândite 
prin întuneric. Nu a fost nici o încercare de comunicare, nici un 
compromis, nici un ostatic. Chestiile astea veniseră aici să ucidă — 
cu brutalitate. Agenţii lui Monroe, Apărarea, le vor returna 
favorul. 

Când au intrat, Monroe a numărat cel puțin 15 siluete 
aflate în mișcare; în câteva secunde le-au înjumătăţit, chiar dacă 
creaturile păreau să poarte un fel de armuri corporale și se mișcau 
cu agilitate și extrem de rapid, ca niște hibrizi între gluttoni și 
niște copii deformati. 

Raptor a ochit centrul camerei, a ridicat arma si a tras o 
rafală nesfârșită de gloanțe în întunericul plin de fum, laserul său 
de ochire punctând trupuri, iar precizia sa fenomenală 
doborându-le imediat. 

Apoi, totul s-a schimbat. Din întuneric s-a auzit un 
schelălăit ascuţit, apoi a izbucnit o rază galbenă care l-a atins pe 
Raptor. Uriașul a încremenit cu o gaură de mărimea unei farfurii 
în piept. Nu a existat nici un fel de materie moale împrăștiată, nici 
proiectile care să treacă prin, doar o gaură enormă care a ars atât 
de curat că nici măcar nu a sângerat. Raptor a căzut pe spate 
precum un copac. 

Carter l-a ochit pe trăgător, urmărindu-i mișcările rapide pe 
când își schimba poziţiile. Dar, din dreapta sa, a fost lansată o 
altă rază. De data aceasta, n-a mai fost o gaură curată. Monroe a 
văzut cum întregul trup al lui Carter a licărit, apoi, pur și simplu 
a colapsat sub ochii lui Monroe într-o grămadă de praf. 

Monroe a trebuit să plonjeze și să se rostogolească pentru 
că mai multe raze mortale se încrucișau prin cameră. S-a oprit cu 
spatele lipit de o masă răsturnată. 

— Foc la gura ţevii, a ordonat urlând și s-a aruncat din nou 
într-o parte, comutând selectorul armei pe foc automat și 
ripostând către sursa razelor. În jurul său, agenţii rămași au 
schimbat focul de la modul OODA - rafalele scurte, intermitente 
ale armelor cu supresor - la cel letal — un staccato continuu de 
gloanţe de mare viteză care doborau tot ce mișca. 


Apărarea s-a regrupat, ţinându-se fiecare în afara focului 
încrucișat, dar executând foc asupra a orice era mai jos de nivelul 
brâului. Raze și gloanţe se încrucișau prin mica încăpere. Monroe 
se simțea de parcă luptau cu o haită de furii high-tech, atât de 
feroce era rezistența micilor ființe. 

A văzut-o pe Felzig căzând într-un genunchi Și reîncărcând. 
Ca prin, magie una dintre micile creaturi a părut din spatele său 
Și a ațintit asupra ei un mic dispozitiv. Ea s-a întors, dar înainte 
de a putea reacționa, a primit raza drept în faţă. Întreg capul i-a 
dispărut, pur și simplu, lăsând un ciot de gât secționat și uscat. 
O secundă sau două a rămas dreaptă, apoi trupul i s-a prăbușit 
într-o parte. 

Monroe și-a încleștat dinții, simțind cum crește furia în 
piept. O plăcea pe Felzig. Se și culcase cu ea. A fost o femeie dură, 
în dormitor insaţiabilă ca o pisică pe o alee dosnică, Și tigresă în 
câmpul tactic. Acum, a încetat să mai existe — fără tipete de 
durere, fără vreo rană sângerândă sau o explozie zgomotoasă, 
doar o strălucire aurie de lumină, Și apoi... a dispărut. 

Din poziţia sa, Monroe a văzut o siluetă mică dispărând prin 
canaturile strălucitoare ale ușii din cealaltă parte a încăperii. 
Ovalul luminos de un metru era fixat pe un peretele exterior, dar 
în interior părea a se continua cu un tunel orizontal lung. Dat 
fiind că de cealaltă parte a peretelui era un gol de trei etaje, 
această ușă trebuia să ducă în altă parte decât pe străzile 
Berlinului. Monroe și-a amintit codul inițial de alarmă - Non 
Terrestrial Incursion. 

— Dar voi, băieți, sigur nu veţi merge acasă. 

Își ridică arma către portal și a tras prin el, golindu-și 
magazia de cartușe. De undeva din înăuntru au izbucnit sirenele 
Și portalul s-a închis cu un plescăit sec și un jet de aer. 

— V-am tras-o! Restul sunteți ai mei! 

A ejectat magazia goală, introdu-se o alta, răcnind peste 
umăr în timp ce scana din ochi carnagiul din încăpere. 

— Agenti, confirmaţi! 

Din întuneric, Benson si Harper și-au strigat răspunsul. 
Monroe a așteptat să se disipeze fumul; o fereastră spartă crea un 
mic curent de aer. Se auzeau niște clinchete de sticlă căzută pe 
jos, undeva picura niște apă sau sânge, Și gemete slabe de durere 
venite de la cei doborâți. Își ţinu răsuflarea. Liniştea se așeza în 
jurul său. 


Si-a scos incet dispozitivul de vedere in infrarosu si a clipit, 
ochii adaptându-se repede la semiobscuritate. În câmpul periferic 
a detectat o mișcare imperceptibilă, și s-a răsucit gata să tragă un 
foc în silueta mică, care încerca să-și facă o poziţie comodă înspre 
el. 

Glontele a lovit la picioare, și a rotit silueta de păpușă pe 
podea, ajungând cu fața în jos pe carpeta plină de resturi. 

— Acoperitți! 

Harper și Benson au venit în spatele lui Monroe, privind și 
scanând încăperea în direcţii diferite, gata să riposteze la orice 
mișcare. Monroe a îngenuncheat ca să examineze creatura. l-a 
îndepărtat arma, Și Și-a pus gheata pe spatele ei țintuind-o la 
podea. A gemut. Era mică, cam cât un copil de trei ani, dar suplă 
Și perfect formată. Avea un fel de cască trasă peste faţă și părea 
să poarte pe trup un fel de armură. Cu ţeava armei sale a întors-o 
cu fața în sus - și aceasta a gemut din nou. l-a ridicat vizorul 
căștii. Un val de aer mirosind ciudat, apoi o față de coșmar. 
Monroe s-a strâmbat - părea a fi a unui copil cu diformități, lipsit 
de păr și de nas, cu ochi mari și niște dinți ca lopetțile. Pielea 
părea transparentă cu venele la vedere, prin care circula sânge 
întunecat pompat de un creier mare ce pulsa în capul de forma 
unui cartof. Se uita la el cu o ură atât de mare, cum Monroe nu 
mai văzuse în viața sa. 

A ridicat creatura cu o singură mână, privind-o drept în 
față. Propriile sale trăsături s-au strâmbat de dezgust. 

— Ce mama dracului ești tu? 

Din gât și din spatele dinților dezgoliți a venit un zgomot 
neplăcut. Ochii încă îl mai fixau cu o privire arzătoare. 

— Mda, sentimentul e reciproc, amice. 

Monroe îi propti pistolul în faţă. 

— Am ceva pentru tine de la Felzig — deschide gura mare. 

Mica creatură a început să rânjească și, cu mâna bună, a 
apăsat un buton de pe centură. 

— Sunt Jax. Mori, Gimp. E timpul să fac curățenie — șuieră 
spre el. 

Monroe și-a ridicat sprâncenele. 

— Așa, deci poti vorbi. 

O lumină orbitoare a învăluit micul trup, apoi pe Monroe, 
apoi pe Benson și Harper, încăperea, și întreaga clădire. În clipa 


următoare în locul casei din gresie aflată acolo de 50 ani, era doar 
un crater. 


O lună mai târziu, detectivul Heisen se afla într-un taxi de 
cealaltă parte a străzii cu locul gol unde ar fi trebuit să se afle 
clădirea. Ochii îi luceau. 

— Ce vrei să fac, prietene? 

— Aa? 

Heisen a clipit la auzul vocii șoferului. 

— Mai stai o clipă. 

A coborât și a traversat strada către banda întinsă de poliție 
de-a latul trotuarului — Nu știa de ce era acolo - nu exista nici un 
indiciu, nici nu fusese încă de la început.. Nimic de văzut, nimic 
de furat — nada, zero, zip — caz închis. 

A ridicat banda și a trecut pe sub ea, gemând când corsetul 
ce-i susținea coloana i-a intrat în carnea de pe șolduri. 

Nu se afla în timpul programului, fiind pensionat la 38 ani — 
un detectiv cu un singur braţ, cu câteva vertebre fisurate de 
explozia ce l-a aruncat prin fereastră în acea noapte. Rănile și 
potenţiala terapie pe viaţă, nu-l prea recomandau pentru titlul de 
Ofiţer al Anului. Fostul său squad nu prea a fost un grup de 
sustinere. El era gagiul care a văzut hobbiți, elfi, spiriduși — așa-l 
numeau pe la spate. Eh, dă-i dracu de labagii! Blestemul s-a 
transformat într-un geamăt; fuse-fuse-și-se-duse. Zilele sale cele 
bune se duseseră pe apa sâmbetei într-o clipită. 

Heisen a mers către centrul locului gol. Sub picioarele sale, 
trosnea un fel de piatră ponce. Experții îi spuseseră că cărămizile, 
oţelul, totul, a fost supus unei temperaturi uriașe, până la 
punctul în care moleculele s-au transformat. Privi în sus, 
încercând să priceapă de unde a căzut, încercând să priceapă ce 
s-a întâmplat; ce a fost real și ce a fost rezultatul impactului cu 
trotuarul după o cădere de la zece metri. Își ridică ciotul brațului, 
privindu-l o secundă. Explicaţia oficială a fost o explozie de gaz. O 
explozie care a fost fierbinte ca soarele și care i-a secționat precis 
brațul și i l-a cauterizat atât de curat, cum nici măcar un laser 
industrial nu ar fi reușit. 

Heisen a Șuierat printre buzele strânse. N-a rămas nimic 
decât fantome și amintiri. Agenţii, Apărarea cum își spuneau ei 
înșiși, dispăruseră cu toții în explozie, la fel ca și mica creatură 


despre care el știa cá a existat. Cu toate săpăturile sale, nu exista 
nimic consemnat în dosare referitor la agenţii speciali, la micile 
creaturi, la Klaus. Chiar și sergentul Amos fusese realocat, și nu-i 
mai răspundea la apeluri. Cineva plasat la un nivel mult mai sus 
decât superintendentul său închisese ancheta atât de categoric, 
încât fie și numai a te mai gândi la ea era o infracțiune de 
neiertat. 

Acest caz a fost îngropat, odată cu el. Fără detalii de 
explicat, nimic de văzut aici, vedeți-vă de treabă, flăcăi... și 
bucură-te de noua ta viaţă ca fost detectiv invalid, domnule 
Heisen. 

Taxiul a claxonat, iar el a făcut semne cu mâna. Dar era 
ceva de care uitaseră cu toții. El a fost un detectiv și încă unul al 
dracului de bun. Agentul Carter îi spusese ceva despre prezența 
unei radiații ciudate. Xenon-135, cum o numise. lar el avea o 
rudă care lucra la laboratorul de fizică al unei universități. Dacă 
cineva putea detecta Xenonul-135, el era, iar dacă „materialu!” va 
reveni vreodată, el va fi acolo, așteptând. 

La urma urmei, toată lumea știe că dacă prinzi un spiriduș, 
ai parte de noroc. 

Deci, va aștepta. 


SFÂRȘIT 


